Marina Abramović

Marina Abramović (født 1946) er en New York-basert serbisk performancekunstner som begynte sin karriere i begynnelsen av 1970-årene. Hun er kjent for sin overskridende bruk av egen kropp i sine performanceforestillinger.

 Liv og virke 
Abramović ble født 30. november 1946 i Beograd, Jugoslavia.

I 1976, etter å ha flyttet til Amsterdam, møtte Abramović den vesttyske performancekunstneren Uwe Laysiepen, som bare gikk under navnet Ulay. De innledet et privat forhold og profesjonelt samarbeid, som varte frem til 1988. Som en markering av avslutningen på forholdet, gjorde de en performance på den kinesiske mur i 1988, der de startet å gå fra hver sin ende til de møttes på midten. 

Abramović har kjøpt et eget teater som ligger to timer nord for Manhattan i Hudson, New York der hun opprettet sin egen ideelle organisasjon, Marina Abramović Institute, en stiftelse for bevaring av performancekunst. Hun ville bruker teateret til å arbeide og utvikle ideer innen video og produksjonsutstyr. På eiendommen er det også et hus, som skulle benyttes av kunstnere. Prosjektet for å bruke bygningen til dette formålet ble nedlagt på grunn av pengemangel. Per januar 2020 var bygningen til salgs.

I 2008 ble Abramović omtalt i Chiara Clementes dokumentar «Our City Dreams». Abramović er også gjenstand for en uavhengig dokumentarfilm med tittelen Marina Abramović: The Artist Is Present som er basert på hennes liv og kunstneriske ytelser. Filmen ble kringkastet i USA på fjernsynskanalen HBO.

Abramović ble i 2021 tildelt Fyrstinnen av Asturias' pris for kunst og i 2023 Sonningprisen.

 Referanser 

 Eksterne lenker 




Kategori:Kunstnere fra USA
Kategori:Personer fra Beograd
Kategori:Performancekunstnere
Kategori:Jugoslaviske kunstnere 
Kategori:Medlemmer av Royal Academy of Arts